b'\n_START_ARTICLE_\nVasa \xc4\x90ur\xc4\x91evi\xc4\x87\n_START_PARAGRAPH_\nVasa \xc4\x90ur\xc4\x91evi\xc4\x87 (Gjurgjevi\xc4\x87) (Osijek, 1841. - Be\xc4\x8d, 1915.), hrvatski politi\xc4\x8dar i odvjetnik srpske nacionalnosti_NEWLINE_Ro\xc4\x91en u Osijeku 1841. Izabran u Dalju 1875. za zastupnika u Hrvatskom saboru. Poslije mu je izborna jedinica bio Irig u Srijemu, sve do sloma Hedervaryjeve Narodne stranke 1906. godine. Obna\xc5\xa1ao visoke du\xc5\xbenosti u Saboru. Od 1884. prvi potpredsjednik, a 1893. i 1899. predsjednik. Kao politi\xc4\x8dar zastupao srpske interese u Kraljevini Hrvatskoj i Slavoniji. Bio prista\xc5\xa1a srpske narodno-crkvene autonomije. Budu\xc4\x87i da je bio uz vladu, prihva\xc4\x87ao je odluke koje nisu bile po volji oporbi grupirane oko Srpske samostalne stranke i lista Srbobran. Zbog tog ga je Srbobran \xc4\x8desto optu\xc5\xbeivao za izdaju srpstva.'